
A szervezeti belső kommunikáció vizsgálata egy nonprofit szervezetben

A szervezeti belső kommunikációnak kitüntetett szerepe van a szervezetek mindennapi kiegyensúlyozott működésében. Tanulmányom első felében részletesen ismertetem a szervezeti belső kommunikáció összetevőit, funkcióit, segítő és gátló tényezőit, fejlesztési lehetőségeit és a szervezetek életében játszott szerepét. A dolgozatom második részében szervezeti belső kommunikációs kérdőív segítségével elvégzett vizsgálatomat mutatom be, mellyel a célom a választott szervezet belső kommunikációs jellemzőinek a feltárása és a felállított hipotéziseimnek bizonyítása volt.



